Source: http://docplayer.fi/3345710-Lasna-aanekosken-lapsi-ja-nuorisopoliittinen-ohjelma-2009-2012.html
Timestamp: 2017-10-17 02:18:43+00:00
Document Index: 1206583

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

LÄSNÄ ÄÄNEKOSKEN LAPSI JA NUORISOPOLIITTINEN OHJELMA - PDF
LÄSNÄ ÄÄNEKOSKEN LAPSI JA NUORISOPOLIITTINEN OHJELMA
Download "LÄSNÄ ÄÄNEKOSKEN LAPSI JA NUORISOPOLIITTINEN OHJELMA 2009 2012"
1 LÄSNÄ ÄÄNEKOSKEN LAPSI JA NUORISOPOLIITTINEN OHJELMA
2 2 Esipuhe Lasten ja nuorten hyvinvointi heijastuu koko yhteiskuntaan ja hyvinvoinnista huolehtiminen on yhteinen vastuumme. Valtakunnan tasolla on siten panostettu siihen, että lasten asiat huomioidaan päätöksenteossa. Suomen ensimmäinen lapsiasiainvaltuutettu on aloittanut työnsä Jyväskylässä. Tähän asiaan voimme kunnallisella tasolla vaikuttaa lapsi- ja nuorisopoliittisen ohjelman teon ja sen vaatimuksien toteuttamiseen sitoutumisen kautta. Lapset eivät saa jäädä väestön ikärakenteen muuttuessa jalkoihin, vaan heidän tarpeilleen on löydyttävä riittävät voimavarat. Kun väestö vanhenee, ennakoidaan sosiaali- ja terveystoimen määrärahojen painottuvan entistä enemmän vanhusten hoitamiseen. Samalla oletetaan opetustoimesta vapautuvan tähän määrärahoja ikäluokkien pienentyessä. Näin yksioikoinen ajattelu ei ole viisasta. Osalla lapsista ja heidän vanhemmistaan menee hyvin, osalla huonosti sekä taloudellisesti että henkisesti. Esimerkkinä syvenevistä ongelmista ovat lasten huostaanottojen kasvaneet määrät. Taustalla olevilla ongelmilla on tapana vaikeutua ja kasautua ja näihin tilanteisiin tulee osoittaa erityishuomiota niin kunnallisella kuin kansallisella tasolla. Siksi juuri lasten ja nuorten sekä perheiden elämäntilanteeseen, kasvuympäristöön, julkisten palveluiden määrään, laatuun sekä taloudelliseen tukeen on panostettava ja voimavaroja on vahvistettava. Yhteiskunnallinen tilanne vaikuttaa suoraan lasten ja nuorten elämään. Palveluiden lisäksi perheiden omien voimavarojen tunnistaminen ja vahvistaminen on siten ensiarvoisen tärkeää. Tukimuodot voivat olla monenlaisia, luontevasti jo olemassa oleviin kunnallisiin palveluihin sisältyviä ja ennaltaehkäiseviä. Ne koskettavat koko kuntaa ja meitä kaikkia. Lapsipoliittisen ohjelman laatiminen on erinomainen tapa käsitellä kunnallisella tasolla monipuolisesti ja kattavasti lasten hyvinvoinnin tilaa, turvallisuutta ja tulevaisuutta. Ohjelma linjaa turvallista ja hyvää tulevaisuutta. Ohjausryhmämme antoi rakkaalle lapselleen nimeksi Läsnä - Äänekosken lapsi- ja nuorisopoliittinen ohjelma Läsnäolo on vastuullista aikuisuutta. Ohjelma liittyy kunnan strategiatyöhön ja se päivitetään valtuustokausittain. Äänekoskella LÄSNÄ ohjausryhmä
3 3 Sisältö 1 Johdanto Lapsi- ja nuorisopoliittisen ohjelman lähtökohdat Hyvinvoiva lapsi ja nuori Äänekoskella Arvot ja toiminta-ajatus Painopistealueet, tavoitteet ja toimenpide-ehdotukset Vanhemmuuden tukeminen Sosiaalinen vahvistaminen ja osallistaminen Yhteisöllisyys ja turvallisuus Konkreettisten toimenpide-ehdotusten valikoituminen Lastensuojelusuunnitelma Mitä on lastensuojelu? Lastensuojelun tarve Äänekoskella Lastensuojelun voimavarat ja palvelujärjestelmä Arvio voimavarojen riittävyydestä Yhteistyön toteutus ja moniammatilllinen verkostotyö Lastensuojelun kehittämistavoitteet ja toimenpide-ehdotukset Toimintaohjelman toimeenpano ja arviointi LÄHTEET LIITTEET Liite 1. Äänekosken lapsi- ja nuorisopoliittinen ohjelmatyön ohjausryhmä Liite 2. Äänekosken lapsi- ja nuorisopoliittinen ohjelmatyön asiantuntijaryhmä työpajoissa Liite 3. Sotkanet Äänekoski tilastot 2007 Liite 4. Kouluterveys 2007: Äänekosken kuntaraportti. Stakes. Liite 5. Hyvät käytännöt työpajatyöskentely 2008 Liite 6. Lavaus hankkeen 2008 asiakaskyselyn tuloksia Taulukot Taulukko 1. Vanhemmuuden tukemisen toimenpide-ehdotukset. Taulukko 2. Sosiaalisen vahvistaminen ja osallistamisen toimenpide-ehdotukset. Taulukko 3. Yhteisöllisyyden ja turvallisuuden toimenpide-ehdotukset. Taulukko 4. Lastensuojelun kustannukset vuonna Taulukko 5. Lastensuojelun kehittämistavoitteet ja toimenpide-ehdotukset Kuviot Kuvio 1. Lapsi- ja nuorisopolitiikan arvot, toiminta-ajatus ja painopistealueet Kuvio 2. Lapsi- ja perhekohtaisen lastensuojelun kokonaisuus
4 4 1 Johdanto Kuntaliiton mukaan lapsipoliittinen ohjelma on kokonaisvaltainen ja lapsilähtöinen tavoite- ja toimintaohjelma, joka konkreettisesti pyrkii edistämään lasten ja nuorten hyvinvointia ja oikeuksien toteutumista. Äänekosken lapsi- ja nuorisopoliittinen ohjelma on toimintaa ohjaava asiakirja; toimintasuunnitelma, josta käyvät ilmi tavoitteelliset toimenpide-ehdotukset ja niiden aikataulut ja toteutumisen arviointi. Sen odotetaan olevan sellainen, johon lasten, nuorten ja perheiden kanssa työskentelevä voi sitoutua. Ohjelma on pyritty kirjoittamaan siten, että lukijana voi olla kuka tahansa äänekoskelainen. Se toimii kunnallisen päätöksenteon tukena, kun päätetään lasten, nuorten ja perheiden asioista. Ohjelma on sekä periaatteellinen että konkreettinen. Sen valmistelussa on kuultu lapsia, nuoria ja perheitä ja ohjelmatyö on tehty monialaisesti ja moniammatillisesti. Ohjelman valmistelussa on ollut keskeinen rooli omia taustayhteisöjään edustaneille työpajoilla ja ohjausryhmällä. Tässä ohjelmassa lapsella tarkoitetaan Lasten oikeuksien sopimuksen (1991) ja Lastensuojelulain (2007) mukaisesti alle 18-vuotiasta. Lastensuojelulain mukainen jälkihuolto voi jatkua aina 21 ikävuoteen asti. Nuorilla tarkoitetaan ensisijaisesti vuotiaita. Kuitenkin lapsuuden ja nuoruuden nivelvaiheissa vuotiaiden kohdalla määrittelyt menevät osittain päällekkäin. Nuorisolain (2006) mukaan nuoria ovat kaikki alle 29 -vuotiaat. Lapsi- ja nuorisopolitiikalla tarkoitetaan laajasti alle 29-vuotiaiden kasvu- ja elinolojen parantamista. Vanhemmat ovat keskeisessä asemassa lasten ja nuorten hyvinvoinnin kannalta. Perheiden erilaiset muodot ja vanhemmuuden vaatimukset ovat kasvaneet ja kasvatuskysymykset ovat monimutkaistuneet. Epävarmuuden aikana kysytään, millaisia elämän taitoja pitää osata ja mitä arvostetaan. Epätyypillisten työsuhteiden ja epäsäännöllisten työaikojen aikana olisi turvattava lapselle ennakoitavissa oleva arki. Yhteisöllisen tuen ja kontrollin syntymisen edellytyksissä on tapahtunut muutoksia. Muuttoliike, yksilöllistyminen ja palveluiden tehostaminen ja keskittäminen suuriin yksiköihin on rapauttanut yhteisöllisyyttä. Lähiyhteisöllisen tuen ja kontrollin väheneminen merkitsee joillekin vanhemmille yksin jäämistä kasvatustehtävänsä kanssa. Läheltä ei löydy helposti ketään, joka voisi hetken katsoa lasten perään ja johon voisi luottaa. Eri-ikäisten sosiaaliset maailmat ja yhteisöt ovat myös eriytyneet
5 5 entistä enemmän omikseen. Digitaaliselle sukupolvelle mediasta ja netistä on tullut yhtä todellinen ja tärkeä toimintaympäristö kuin kodista, koulusta, harrastuksista ja kotikylästä. Vanhemmuus ei ulotu helposti lasten ja nuorten toiminnan areenoille. Lasten ja nuorten hyvinvoinnin tukemiseksi tarvitaan myös muiden aikuisten tukea. Lastensuojelulain 12 velvoittaa kuntia laatimaan suunnitelman lasten ja nuorten hyvinvoinnin edistämiseksi ja lastensuojelun kehittämiseksi. Suunnitelman tulee sisältää tiedot lasten ja nuorten kasvuoloista sekä hyvinvoinnin tilasta ja niistä toimenpiteistä ja palveluista, joilla ongelmia ehkäistään. Suunnitelmassa tulee myös olla tiedot lastensuojelun tarpeesta kunnassa, varattavista voimavaroista ja palvelujärjestelmästä, yhteistyön kehittämisestä ja suunnitelman toteuttamisesta ja seurannasta. Lastensuojelulain velvoitteeseen lapsi- ja nuorisopoliittinen ohjelma vastaa kokonaisuutena. Lastensuojelun erityiskysymyksiä kuvataan luvussa seitsemän. 2 Lapsi- ja nuorisopoliittisen ohjelman lähtökohdat Lapsi- ja nuorisopoliittisen ohjelman lähtökohtana ja perustana ovat YK:n Lapsen oikeuksien sopimus, Valtakunnallinen lapsi- ja nuorisopolitiikan kehittämisohjelma, Lasten- ja nuorten Keski-Suomen maakunnallinen hyvinvointiohjelma, Lapsivaikutusten ennakointi ja arviointi kunta- ja palvelumuutoksissa (Lavaus) hanke, Äänekosken strategiatyön linjaukset sekä muu Äänekosken lapsiin, nuoriin ja heidän perheisiinsä läheisesti liittyvä ohjelmatyö. Lapsi- ja nuorisopoliittinen ohjelman tavoitteena on lasten ja nuorten hyvinvoinnin turvaaminen Äänekosken kaupungissa. YK:n lapsen oikeuksien sopimus Lapsi- ja nuorisopoliittinen ohjelman keskeisenä lähtökohtana on Suomen vuonna 1991 ratifioima Yhdistyneiden kansakuntien yleissopimuksen lasten oikeuksista. YK.n lapsen oikeuksien ydinkäsitteet ovat 1. Lasten oikeus erityiseen hoivaan ja suojeluun (protection), 2. Lasten oikeus saada oikeanmukainen osuus yhteiskunnan voimavaroista (provision) ja 3 Lasten oikeus osallistua itseään koskevaan päätöksentekoon ja tulla kuulluksi ikä- ja kehitystasonsa mukaisesti (participation). Sopimuksessa korostetaan lapsuutta arvona sinänsä, lapsen itseisarvoa yksilönä ja lasten kohtelua yhdenvertaisesti. Siinä korostetaan myös vanhempien ensisijaista kasvatusvastuuta sekä julkisen vallan velvollisuutta tukea vanhempia. Keskeisenä
6 6 yhteiskuntapoliittisena lähtökohtana sopimuksessa on lapsiystävällisemmän yhteiskunnan kehittäminen sekä tarve päätösten lapsivaikutusten arvioinnin kehittämiseen. Valtakunnallinen lapsi- ja nuorisopolitiikan kehittämisohjelma Vuonna 2007 valtioneuvostossa hyväksytty valtakunnallinen lapsi- ja nuorisopoliittinen kehittämisohjelma ( ) luo hallituksen tavoitteet, painopisteet sekä käytännön toimet lasten ja nuorten hyvinvoinnin parantamiseksi kuluvalla hallituskaudella. Hallituksen tavoitteena on lapsi- ja nuorisoystävällisempi Suomi. Ohjelman mukaan on tärkeää ylittää hallinnollisia raja-aitoja sekä vahvistaa paikallisella tasolla moniammatillista yhteistyötä. Yhtenä keskeisenä tavoitteena kehittämisohjelmassa on lisätä lasten ja nuorten mahdollisuutta osallistua lähiympäristönsä ja arkensa suunnitteluun sekä heille suunnattujen palveluiden kehittämiseen. Kuntiin on luotava systemaattisesti menetelmiä, joiden kautta lasten ja nuorten osallisuus arkipäiväistyy. Nuorisolaki (72/2006) velvoittaa kunnat järjestämään alle 18-vuotialle mahdollisuuden osallistua alueellista ja paikallista nuorisotyötä ja -politiikkaa koskevien asioiden käsittelyyn. Lasten osallisuuskasvatus pitäisi aloittaa jo varhaiskasvatuksesta ja jatkaa sitä perusopetuksessa ja toisella asteella. Lapsi- ja nuorisopoliittisen kehittämisohjelman tavoitteena on, että vuoden 2010 loppuun mennessä kaikissa kunnissa on aktiivisessa käytössä 5-17 vuotiaiden vaikuttamis- ja kuulemisjärjestelmä, joka toimii lasten ja nuorten eri ikäkausien ja edellytysten mukaisesti. Lasten ja nuorten Keski-Suomi maakunnallinen hyvinvointiohjelma Keski - Suomen maakunnallisessa lasten ja nuorten hyvinvointiohjelmassa keskeisinä lähtökohtina ovat 1) Hoivataan ja kasvatetaan yhteistyössä 2) Tarjotaan lapsille ja nuorille läsnäoloa ja toimintaa ja 3) Kuunnellaan lapsia, nuoria ja perheitä. Hyvinvointiohjelman mukaan aikuiset sitoutuvat yhdessä huolehtimaan lasten, nuorten ja perheiden hyvinvoinnista. Painopisteen pitää vähitellen siirtyä korjaavista ennalta ehkäiseviin toimenpiteisiin lasten ja nuorten hyvinvoinnin tukemisessa. Aikuiset turvaavat alle 18-vuotiaiden keskisuomalaisten lasten ja nuorten kasvurauhaa ollen läsnä. Kehittämällä kuulemisjärjestelmiä ja arviointimenetelmiä voidaan seurata, miten
7 7 kunnat vastaavat lasten, nuorten ja perheiden tarpeisiin. (Lasten ja nuorten Keski- Suomi maakunnallinen hyvinvointiohjelma 2009.) Maakunnallisessa hyvinvointiohjelmassa on asetettu tavoitteita ja toimenpideehdotuksia lapsiperheiden etua valvottaessa. Äänekosken lapsi- ja nuorisopoliittisessa ohjelmatyössä tärkeitä maakunnallisia tavoitteita ja toimenpideehdotuksia ovat palveluista tiedottamisen kehittäminen lapsiperheille eri keinoin, palveluiden kehittämisessä ehkäisevä lastensuojelutyö, moniammatillinen ja kuntarajat ylittävä yhteistyö, kunnan ja järjestöjen yhteistyö palveluiden tuottamisessa sekä järjestöjen tukeminen. Perheitä tuettaessa oleellisia toimenpide-ehdotuksia ovat neuvoloiden kotikäyntien vakiinnuttaminen vauvaperheisiin, kotipalveluiden turvaaminen kaikille lapsiperheille ja väkivallan ehkäiseminen. Kouluolojen parantamisessa Äänekoskella otetaan huomioon koulutilojen turvallisuus ja viihtyvyys, koulukiusaamisen ehkäiseminen, opinto-ohjauksen turvaaminen kouluissa ja oppilaitoksissa sekä tuetaan moniammatillisten oppilashuoltoryhmien toimintaa. Lasten ja nuorten kannustamisessa osallistumaan ja vaikuttamaan kuntiin perustetaan lasten ja nuorten vaikuttamisjärjestelmät. Maakunnallisessa ohjelmassa toimenpideehdotuksena on myös, että kunnat tarjoavat maksuttomia tiloja liikkumiseen alle 18- vuotiaille ja yhteistoimintaan eri-ikäisille kuntalaisille. Lisäksi jokaiseen kuntaan valitaan uusista luottamushenkilöistä kummi, joka seuraa lasten, nuorten ja perheiden hyvinvoinnin edistämisen toteutumista kunnassaan. (vrt. Lasten ja nuorten Keski- Suomi maakunnallinen hyvinvointiohjelma 2009.)
8 8 Lavaus hanke Äänekoskella toteutettiin 2008 lapsivaikutusten ennakointi ja arviointi kunta- ja palvelumuutoksissa hanke (Lavaus), jonka avulla luotiin toimintamalli lasten ja lapsiperheiden tarpeiden huomioimiseksi päätöksenteossa. Hankkeen ensisijaisena tarkoituksena oli palvella Äänekosken lapsiperheiden mahdollisuuksia osallistua palvelujen arviointiin ja suunnitteluun. Hankkeen aikana toteutettiin useita erilaisia kuulemistilaisuuksia ja kyselyitä niin henkilöstölle kuin asiakasperheille. Lapset ja nuoret iästä riippuen osallistuivat tuomalla näkemyksiään esiin kirjoittamalla ja tuottamalla kuvallista materiaalia hankkeen aikana arkipäivästään/huippuhetkistään, kotiseudustaan, vapaa-ajan viettomahdollisuuksistaan ja mahdollisuuksistaan osallistua päätöksentekoon. Lavaus hankkeen piirissä kartoitettiin eri toimijoiden näkemyksiä siitä, mikä on perheiden ja lapsen näkökulmasta tärkeää sekä mitä tulisi kuntien yhdistämisessä erityisesti huomioida. Hankkeen puitteissa kaupungin eri tahot pohtivat asioita lasten ja perheiden näkökulmasta. Hankkeesta on julkaistu loppuraportti: Toikka Sirpa-Leena (2008) Lapsivaikutusten ennakointi ja arviointi kunta- ja palvelurakennemuutoksissa. Äänekosken strategiat Äänekosken kaupunginvaltuusto on hyväksynyt kehittämistyölle arvot, vision ja strategiset päälinjaukset vuonna Arvolähtökohtina ovat innovatiivisuus ja uudistumiskyky, tasa-arvoisuus ja oikeudenmukaisuus sekä kestävä kehitys. Vision mukaan Äänekoski on kilpailukykyinen ja elinvoimainen, monipuolinen yritystoiminnan ja asumisen keskus. Perustan sille muodostaa kansainvälinen korkean teknologian yrityskanta, moderni ja tehokas palvelutoiminta ja osaava henkilöstö. Lapsia, nuoria ja perheitä koskevat erityisesti seuraavat strategiset päälinjaukset. 1. Arvostaa ja korostaa palvelutoiminnassaan toimivaa yhteistyötä, asukkaiden hyvinvointia, yhteisöllisyyttä ja oman elämän hallintaa. 2. Aktivoi ja mahdollistaa kuntalaisten osallistumisen ja vaikuttamisen kaupungin ja sen palvelujen kehittämistyössä 3. Tarjoaa asukkaille ja yrityksille kilpailukykyisen, toimivan ja turvallisen toimintaympäristön
9 9 4. Toimii siten, että kuntatalous pidetään vakaalla pohjalla säilyttäen peruspalvelujen hyvä taso. Perusturvan toimialan lasten ja nuorten palveluissa perustehtävänä on lasten, nuorten ja heidän perheidensä terveyden ja hyvinvoinnin edistäminen tarjoamalla laadukasta varhaiskasvatusta, lastensuojelupalveluita ja neuvolatoimintaa sekä koulu- ja opiskelijaterveyshuoltoa. Toimintatapana perustehtävän toteuttamisessa painopisteenä on ennalta ehkäisevä toiminta, varhainen tuki ja kuntoutus moniammatillista asiantuntijuutta hyödyntäen. Tavoitteena lasten ja nuorten palveluissa on vahvistaa perhepalveluiden palvelukokonaisuutta edelleen siten, että lapsiperheet saavat peruspalvelut laadukkaasti ja matalan kynnyksen periaatteella. Lisäksi lasten, nuorten ja perheiden palveluja tarjoava moniammatillinen palveluverkosto noudattaa yhdensuuntaisia lapsi- ja perhelähtöisiä varhaisen tuen ja varhaiskasvatuksen tavoitteita, toimintatapoja ja yhteistyökäytänteitä. Sivistystoimialan opetuspalveluissa perusopetuksen perustehtävänä on tarjota yksilölle mahdollisuus hankkia yleissivistystä ja suorittaa oppivelvollisuus ja yhteiskunnalle väline kehittää sivistyksellistä pääomaa sekä yhteisöllisyyttä ja tasaarvoa. Lukio-opetuksen perustehtävänä on antaa laaja-alainen yleissivistys. Sen tulee antaa riittävät valmiudet lukion oppimäärän perustuviin jatko-opintoihin. Tavoitteina ovat opetuspalvelujen strategian laatiminen, syrjäytymisen ehkäisy ja lukion tilakysymysten ratkaiseminen. Vapaa-aikapalveluissa perustehtävänä on tarjota kaikille kuntalaisille tasapuolisesti laadukkaista ja edullisia (hyvinvointi-) vapaa-ajanpalveluita yhteistyössä eri järjestöjen kanssa tukemalla niiden toimintaa. Yhtenä tavoitteena on syrjäytymisen ehkäisy yhteistyössä muiden hallinnonalojen kanssa. Nuorisopalveluissa kiinnitetään erityistä huomiota nuorten osallistumista eri verkostojen kautta työpajoihin ja sijoittumiseen työpajajakson jälkeen. Ohjelmat Lapsi- ja nuorisopoliittisen ohjelman lisäksi Äänekoskelle valmistellaan tai on jo valmistunut muita lapsiin, nuoriin ja heidän perheisiinsä läheisesti liittyviä ohjelmia: vammaispoliittinen ohjelma, mielenterveyssuunnitelma ja päihdestrategia. Ohjelmatyön aikana on varmistettu, että eri ohjelmat eivät ole ristiriidassa toistensa
10 10 kanssa tavoitteiden suhteen. Uuden lastensuojelulain mukainen lastensuojelun suunnitelma on sisällytetty tähän ohjelmaan. Varhaiskasvatussuunnitelma valmistuu vuoden 2009 loppuun mennessä. Äänekoskella valmistellaan myös lähisuhde- ja perheväkivaltamallia, jonka yhteydessä selvitetään perheväkivaltaan liittyvien palveluiden tilanne ja kehittämishaasteet. Vammaispoliittisen ohjelman lähtökohta ja päätavoite on esteettömyys. Esteettömyys merkitsee tasavertaisen osallistumisen mahdollistamista koskettaen myös lapsia ja nuoria. Esteettömyys -tavoitteessa toteutuu osallistamisen ja sosiaalisen vahvistamisen ajatus. Lapsia ja nuoria koskee myös ohjelmaan sisältyvät erityispalvelut kuten palveluohjaus sekä kehitysvammaisten palvelut. Mielenterveyssuunnitelman tekeminen perustuu neljään eri foorumiin. Lasten ja nuorten mielenterveystyön kehittämistä varten on ollut omat fooruminsa. Mielenterveystyössä korostetaan varhaisen tuen ja ennaltaehkäisevän työn merkitystä. Kehittämissuunnitelmassa esitetään mm. ennaltaehkäisevän kotipalvelutyön aloittamista lapsiperheissä. Päihdestrategiassa on huomioitu lapset ja nuoret omana kohderyhmänään. Päihdestrategia on jäsentynyt ehkäisevästä työstä ja varhaisesta puuttumisesta kuntouttavaan ja haittojen vähentämiseen pyrkivään päihdetyöhön. Lapsista ja nuorista yhteistyössä huomioidaan äitiysneuvolat, päivähoito, koulu, ammatilliset oppilaitokset sekä työ ja harrastukset; Päihdetyön käytännöt vaihtelevat lapsen ja nuoren iän ja ongelman mukaisesti. Päihdestrategia linkittyy vahvasti lastensuojelutyöhön ja päihdeklinikalta voidaan tehdä esimerkiksi kotikäyntejä perhetyöntekijän kanssa yhdessä. Lapsi- ja nuorisopoliittinen ohjelmatyön laadintaprosessi Lapsi- ja nuorisopoliittisen ohjelmatyön laadinnasta ja seurannasta on vastannut ohjausryhmä (ks. LIITE 1), johon kuului edustajat kaupunginhallituksesta, eri toimialoilta ja Jyväskylän ammattikorkeakoulusta. Ohjausryhmän tehtävänä oli valvoa ja ohjata ohjelmatyön etenemistä. Toinen keskeinen tekijä ohjelmatyön laadintaprosessissa oli monipuolinen edustus kaupungin työntekijöistä, järjestöistä ja
11 11 opiskelijoista työpajatyöskentelyssä (ks. LIITE 2). Ohjelmatyön laadintaprosessista on hyödynnetty myös Lavaus-hankkeen aineistoa, joka on toiminut omalta osaltaan lasten, nuorten ja vanhempien kuulemisfoorumina. Lisäksi perheille on järjestetty oma kuulemistilaisuus ja yläkoululaiset saivat yhteiskuntaopin tunneilla esittää konkreettisia toimenpide-ehdotuksia lapsi- ja nuorisopoliittiseen ohjelmaan. Ohjelmasta on ollut myös luonnosversio Äänekosken kaupungin verkkosivuilla kaupunkilaisten vapaasti kommentoitavana. Lapsi- ja nuorisopoliittisen ohjelman laadintaprosessin aikataulu: Ohjausryhmän kokoontumiset elokuusta 2008 toukokuuhun 2009 Työpajatyöskentely loka-, marraskuussa 2008 ja maaliskuussa 2009 Nuorten kuuleminen yläkouluissa yhteiskuntaopin tunneilla, tammikuussa 2009 Perheiden kuulemistilaisuus, tammikuu 2009 Ohjelmien yhteensovituskokous, tammikuu 2009 Luonnosversio ohjelmasta kaupungin verkkosivuilla huhtikuussa 2009 Ohjelma kaupunginhallituksen käsittelyssä huhti-toukokuu 2009 Loppuseminaari, elo-syyskuu 2009 Virallinen käsittely kaupungin hallintoelimissä, syksy 2009
12 12 3 Hyvinvoiva lapsi ja nuori Äänekoskella Nykylapsuus ja nuoruus näyttäytyy erilaisina lapsuuksina ja eroina hyvinvoinnissa. Osa lapsista ja nuorista voi erittäin hyvin saaden heidän identiteettiään tukevaa ja yksilöllisyytensä huomioivaa hyvää hoivaa, kun toisten lasten hyvinvoinnissa on vakavia puutteita.(esim. Järventie I. & Sauli H 2001; Autio M., Eräranta K. & Myllyniemi 2008) Lasten, nuorten ja perheiden hyvinvointia voidaan tarkastella tutkimuksilla ja erilaisilla tilastollisilla mittareilla kuten SOTKAnet-verkkopalvelulla, joka on THL:n tuottama palvelu sosiaali- ja terveysalan päättäjien ja asiantuntijoiden suunnittelun, seurannan ja päätöksenteon tueksi. Koululaisten hyvinvoinnista voidaan tehdä päätelmiä valtakunnallisten kouluterveyskyselyjen perusteella, joiden tiedot kerätään valtakunnallisesti vertailukelpoisella menetelmällä samoissa kunnissa joka toinen vuosi (Markkula, J. Sinkkonen, A. Jokela, J. Luopa, P & Pietikäinen, M. 2007). Sosiaali- ja terveysturvan keskusliitto toteutti 2006 keskisuomalaisten hyvinvointia kartoittavan laajan tutkimuksen. Tyytyväisimpiä keskisuomalaiset ovat perhesuhteisiin, asuinalueen turvallisuuteen, viihtyvyyteen ja parisuhteeseen. Tyytymättömyyttä taas herättää luottamus poliittiseen päätöksentekoon, vaikutusmahdollisuuksiin ja oikeudenmukaisuuden toteutumiseen. Seutukunnista Äänekoskella oli toiseksi vähiten positiivisia hyvinvoinninkokemuksia. Äänekoskelaisista 61,7 % koki subjektiivisesti hyvinvointinsa hyväksi tai melko hyväksi.(siltaniemi, A. Perälahti, A. Eronen, A & Londen, P, 32-33) Äänekoskella on asukkaita n ja lapsiperheitä kaikista perheistä on 40.3 %, joista yksinhuoltajaperheitä on 17,9 %. Lapsista 0-6 -vuotiaita on 7,8 % ja vuotiaita on 11,2 % vuotiaita lapsia ja nuoria Äänekoskella on yhteensä 22,7 % väestöstä. Lapsiperheiden pienituloisuusaste (15,6 %) ja ahtaasti asuminen (34,1 %) on jonkin verran yleisempää kuin keskimäärin koko maassa. Työttömyyttä (12,7 %) Äänekoskella on selvästi enemmän verrattuna koko maahan sekä vuotiaiden nuorisotyöttömyyttä (17,9 %) on kaksinkertaisesti suhteessa koko maahan nähden. Vanhemmuuden puutetta 8.- ja 9.luokan oppilaista (17,98 %) koki kuitenkin vähemmän kuin koko maassa keskimäärin. Myös 8.- ja 9.luokan oppilaiden huumeiden kokeilu (4,32 %), humalassa oleminen vähintään kerran kuussa (13,57 %)
13 13 ja tupakan käyttö päivittäin (13,66 %) on vähäisempää kuin koko maassa. (SOTKAnet 2007 ks. LIITE 3). Äänekoskella tehdyn viimeisimmän kouluterveyskyselyn (2007) mukaan nuorten hyvinvointiin liittyvät ilonaiheet korostuivat peruskoulussa jonkin verran enemmän kuin lukiossa. Yleisinä ilonaiheina olivat, että entistä pienempi osa harrasti terveysliikuntasuositusten mukaan liian vähän liikuntaa viikoittain ja myöhään valvominen koulupäivien iltoina oli keskimääräistä harvinaisempaa peruskoululaisille sekä lukiolaisille. Huolenaiheina mm. peruskoulussa koulukiusaaminen oli hieman aiempaa yleisempää ja lukiossa aiempaa ja keskimääräistä useampi katsoi jäävänsä koulussaan kuulematta. (Markkula, J. ym ks. LIITE 4) Lapsi- ja nuorisopoliittisen ohjelmatyössä arvioitiin lasten ja nuorten hyvinvoinnin nykytilaa Äänekoskella. Työpajoihin osallistujat (ks. LIITE 2) toivat esiin huolia ja voimavaroja edustamiensa yhteisöjen ja toimipisteiden näkökulmista. Vahvuuksiksi Äänekoskella mainittiin sitoutunut henkilöstö, kummioppilastoiminta alakoulussa, tukioppilastoiminta yläkoulussa ja tutorit lukiossa, luonto ja harrastusmahdollisuudet, yhteydenpito nuorisotoimen ja erilaisten järjestöjen välillä, seudullinen kouluverkosto, moniammatillisen yhteistyön käynnistyminen sekä pienryhmätoiminta. Äänekoskella todettiin olevan nyt jo paljon hyviä käytäntöjä ja hankkeita tehtynä ja tekeillä. Keskeisimmäksi huoleksi nousivat vanhemmuuteen liittyvät kysymykset, jotka näkyvät sekä pienten lasten että nuorten kohdalla. Vanhempien päihde- ja mielenterveys- ja taloudellisten ongelmien rinnalle ovat nousseet myös entistä enemmän yleensä vanhemmuuteen liittyvät tuen tarpeet. Arkisen ja tavallisen sietäminen ja arvostaminen sekä läsnäolemisen vaikeus näkyy eri tahoilla ja eri-ikäisten kohdalla omalla tavallaan. Vanhemmuuden vaikeudet näkyvät rajojen asettamisessa, kasvatustaidoissa, arjen taidoissa, erilaisina psykososiaalisina ongelmina ja muutoksina perhesuhteissa. Työelämän vaatimukset ja uran tekeminen näkyvät lasten pitkinä hoitoaikoina ja lomattomuutena. Lähiyhteisöjen rapautuminen ja muutto merkitsee joillekin vanhemmille yksin jäämistä kasvatustehtävänsä kanssa.
14 14 Nuorten tilanne herätti erilaisia kysymyksiä, esimerkiksi kuka vastaa muilta paikkakunnilta tulevista nuorista, päihteiden käytön aikaistuminen ja lukiolaisten vaikutusmahdollisuuksien väheneminen. Työpajassa tuotiin esiin myös vuotiaiden ja vanhempiensa tuen tarve sekä kielteinen asenne nuoriin esim. kaupallisten palvelujen taholta. Työpajalaiset olivat huolissaan niistä nuorista, jotka asuvat nuokkarilla, netissä, keskeyttävät koulunsa, valvovat yöt, käyttävät ravintonaan energiajuomia eikä heidän vapaa-aikaansa kontrolloi kukaan. Koulukiusaaminen ja kouluväkivalta yleisemmin nostettiin myös esiin ajankohtaisena ja vakavana ongelmana. Toinen keskeinen huoli liittyi palveluiden toimivuuteen, laatuun ja ennaltaehkäisevään lastensuojelulliseen tehtävään. Lasten ja nuorten peruspalveluiden (esimerkiksi liian suuriksi koetut ryhmäkoot päivähoidossa ja koulussa, koulujen yhdistäminen) resurssien puute ei liity pelkästään Äänekoskeen, vaan on yleisempi valtakunnallinen ilmiö. Huoli peruspalveluista näkyy myös hyvin selvästi Lavaus hankkeen yhteydessä toteutetussa asiakaskyselyssä. Yhteisöllisyyden edistäminen suurissa yksiköissä on myös oletettavasti vaikeampaa kuin pienissä. Julkinen sektori hakee kumppanikseen kolmatta sektoria, mutta kolmannenkin sektorin resurssien todettiin olevan rajalliset. Lasten ja erityisesti nuorten palveluiden ongelmana pidettiin sitä, että ne eivät kohtaa kaikkia nuoria eikä ennaltaehkäisevä lastensuojelutyö näy kaikkien peruspalveluiden työssä. Erityisnuorten tilannetta vaikeuttaa vapaa-ajan palveluiden puute, tuettu asuminen, jatkokoulutukseen pääsy ja työllistyminen. Kodinhoitajapalveluiden puuttuminen lapsiperheiltä tuotiin esiin Lavaus hankkeen asiakaskyselyssä. Monista hyvistä käytännöistä huolimatta lasten ja nuorten kanssa tehtävässä työssä on kehitettävää lasten ja nuorten osallistamisessa ja voimavarojen näkemisessä, yhteistyössä ja eri-ikäisten kohtaamisessa ylipäänsä. Kaiken kaikkiaan kysymys ei ole vain resursseista ja rahasta vaan myös tavasta tehdä työtä, kohdata lapsia ja nuoria sekä työntekijöiden ja vanhempien - ylipäänsä aikuisten arvoista.
15 15 Lasten ja nuorten palvelut Äänekoskella Äänekosken kaupungin palvelut on organisoitu seuraavasti: keskushallinto, johon sisältyvät hallinto-, kaavoitus-, talous- ja henkilöstopalvelut tekninen ja ympäristötoimiala, joka muodostuu kunnallisteknisistä palveluista, tontti-, ympäristö ja tilapalveluista. sivistystoimiala, johon sisältyvät opetus-, kulttuuri- ja vapaa-aikapalvelut sekä perusturvatoimiala, josta löytyvät sosiaali- ja terveyspalvelut. Perusturvatoimessa palvelut järjestettiin ns. elämänkaarimallin mukaisesti lasten ja perheiden sekä aikuis- ja vanhusväestön palveluiksi. Kaikki nämä eri toimialat vaikuttavat lasten, nuorten ja heidän vanhempiensa hyvinvointiin ja kasvuoloihin, lapsipolitiikka on poikkihallinnollista. Lasten ja nuorten kasvuoloja kehittämällä suojellaan lapsia ja edistetään heidän hyvinvointiaan. Hyvinvointia tukevaa toimintaa ovat esimerkiksi kulttuuri, liikunta ja taidelähtöiset menetelmät. Omien vanhempien lisäksi lapset tarvitsevat muita turvallisia aikuisia. Opettajilla, kouluterveydenhoitajilla, ohjaajilla, järjestöjen ja yhdistysten ohjaajilla, valmentajilla ja muilla lasten kanssa työskentelevillä tulisi olla aikaa kuunnella, keskustella, ohjata tai vain olla lasten kanssa. Elinympäristöön kohdistuvat päätökset vaikuttavat erityisesti lasten kasvuoloihin, koska he ovat aikuisia kokonaisvaltaisemmin sidoksissa siihen ympäristöön, jossa he elävät. Liikennevalot, jalankulkusillat, puistojen varustukset, urheilukentät, valaistus jne. vaikuttavat välittömästi lasten arkipäivään. Päiväkotien ja oppilaitosten sekä ulkoiset että toiminnalliset puitteet koskevat lapsia erityisen paljon. Lapsiryhmän koko vaikuttaa kaikkeen arkipäivän toimintaan. Esimerkiksi paljon lapsia ahtaissa tiloissa lisää aggressiivista käyttäytymistä. Ainakin yhtä paljon kuin fyysinen ympäristö lapsiin vaikuttavat toimintatavat, lukujärjestykset, opetussuunnitelmat, oppimisympäristöt ja -menetelmät sekä lasten vaikutusmahdollisuudet niihin. Turvallisen, terveellisen ja virikkeitä antavan kasvuympäristön lisäksi, kasvuoloihin kuuluvat riittävät ja jatkuvat aikuiskontaktit sekä lapsen huomioon ottavat toimintatavat. (Vrt. Taskinen 2007, 10-11)
16 16 Hyviä käytäntöjä ja kehittämishaasteita Lapsipolitiikka tarkoittaa maailman katselemista lapsen ja nuoren näkökulmasta ja toimimista lapsi- ja nuorilähtöisesti yli hallinto- ja sektorirajojen. Perinteisestä asiantuntijakeskeisyydestä siirrytään kumppanuuteen ja dialogiin vanhempien, lasten, nuorten ja kolmannen sektorin kanssa. Uusi lastensuojelulaki korostaa painopisteen siirtämistä ennaltaehkäisyyn. Sen myötä lastensuojelusta on tullut entistä enemmän kaikkien tahojen asia, mikä merkitsee sekä ehkäisevän lastensuojelun näkymistä peruspalveluissa että lakisääteisten vastuiden omaksumista työkäytäntöihin. Ennalta ehkäisevä lastensuojelu näkyy eri toimijoiden hyvinä käytäntöinä, joilla vanhemmuutta tuetaan ja lasten, nuorten ja perheiden osallisuuteen pyritään. Varhaisen tuen ja ehkäisyn näkökulma näkyy esimerkiksi mielenterveyspoliklinikan panostamisessa toimiva perhe malliin, vanhempien kohtaamisen ja perustyön tärkeyden korostamisena, toimintamallin kehittämisenä lähisuhde- ja perheväkivaltatilanteiden käsittelemiseksi eri toimipisteissä jne. Työpajassa todettiin kuitenkin, että yhteistyö- ja vastuukysymyksiä sekä lasten ja vanhempien kohtaaminen, puheeksi ottamisen, puuttumisen ja tukemisen taitoja voidaan pitää edelleen keskeisinä kehittämisen asioita, vaikka hyviä hankkeita ja menetelmiä onkin jo käytössä. Käytännöt vaihtelevat myös alueittain ja toimipisteittäin. Esimerkkejä hyvistä käytännöistä löytyy liitteestä (LIITE 5). Lavaus hankkeen yhteydessä kerättiin laaja asiakaskyselyaineisto lapsiperheiltä. Palautettuja täytettyjä lomakkeita oli yhteensä 553. Aineistoa analysoitiin edelleen Jyväskylän ammattikorkeakoulun sosionomikoulutuksessa. Tulokset löytyvät liitteestä (LIITE 6). Perheiden vahva kriittisyys peruspalveluita kohtaan selittyy ainakin osin sillä, että kysely toteutettiin heti kuntaliitoksen jälkeen. Samanaikaisesti tapahtuneet valtakunnalliset muutokset esimerkiksi päivähoidon maksujen määräytymisessä ja koulujen yhdistämiset ovat lisänneet kriittisyyttä. Palveluiden huonontumisen ja parantumisen kokeminen vaihtelee myös alueittain. Esimerkiksi toisaalla kirjaston aukioloja supistettiin, toisaalla lainausmahdollisuudet laajenivat. Perheiden esittämiä parannusehdotuksia palveluihin on käytetty toimenpideehdotusten laatimisessa.
17 17 4 Arvot ja toiminta-ajatus Lapsi- ja nuorisopoliittisen ohjelman arvopohja ja toiminta-ajatus ovat muotoutuneet prosessinomaisesti työpajatyöskentelyssä ja verkkokyselyn avulla. Työpajoissa kaupungin henkilöstön, järjestöjen ja oppilaiden edustajat ovat pohtineet ohjelmatyön arvolähtökohtia. Arvopohja ja toiminta-ajatus hyväksyttiin lopulliseen muotoon työpajan edustajien ja ohjausryhmän yhteisessä viimeisessä tapaamisessa. A Lasten, nuorten ja perheiden hyvinvointi R V O Välittäminen Ennaltaehkäisy Vastuu T TOIMINTA-AJATUS: Äänekosken lapsi- ja nuorisopoliittisen ohjelman tavoitteena on edistää lasten ja nuorten hyvinvointia vanhemmuutta tukemalla ja lasten ja nuorten osallisuutta vahvistamalla. PAINOPISTEALUEET Vanhemmuuden tukeminen Sosiaalinen vahvistaminen ja osallistaminen Yhteisöllisyys ja turvallisuus Kuvio 1. Lapsi- ja nuorisopolitiikan arvot, toiminta-ajatus ja painopistealueet Lapsi ja nuorisopoliittisen ohjelman keskeisimpinä arvolähtökohtina ovat välittäminen, ennaltaehkäisy ja vastuu. Äänekosken lapsi- ja nuorisopoliittisen ohjelman toimintaajatuksen mukaan tavoitteena on edistää lasten ja nuorten hyvinvointia vanhemmuutta
18 18 tukemalla ja lasten ja nuorten osallisuutta vahvistamalla. Painopistealueiksi valikoituivat vanhemmuuden tukeminen, sosiaalinen vahvistaminen ja osallistaminen sekä yhteisöllisyys ja turvallisuus. Välittäminen Kokonaisvaltainen huolehtiminen kanssaihmisestä ja heidän huomioiminen on välittämistä. Se kehittyy luottamuksellisen vuorovaikutuksen ja konkreettisen huolenpidon avulla luoden yhteisöllisyyttä ja turvallisuutta. Välittämisen kulttuuri syntyy ensisijaisesti perheen jäsenten, ystävien ja sukulaisten kesken. Se näkyy arjen tekoina lapsen ja nuoren perustarpeista huolehtimisena. Läsnäolo ja toisen huomioiminen on välittämisessä tärkeää. Lapsi ja nuori kohdataan yksilönä avoimesti kuunnellen ja aidosti kiinnostuneina hänen asioistaan ja huolistaan. Välittäminen lapsista, nuorista ja perheistä Äänekosken kaupungissa näkyy palvelujen laadusta ja työntekijöiden jaksamisesta huolehtimisena. Tällöin lasten, nuorten ja perheiden parissa työskentelevillä on hyvät edellytykset välittämiseen, läsnäoloon ja ennaltaehkäisevään työhön. Tiedottaminen lapsille, nuorille ja perheille heille suunnatuista palveluista ja niihin ohjaaminen on myös välittämistä. Ennaltaehkäisy Ennaltaehkäisevä työ ehkäisee ongelmien syntyä, kehittymistä ja kasautumista. Ennaltaehkäisevään työhön tarvitaan yhteisöllistä vastuullista välittämistä ja vanhempien, kunnan eri palveluiden, järjestöjen, seurakuntien sekä vapaaehtoisten moniammatillista yhteistyötä. Turvaamalla peruspalvelut, vanhemmuutta tukemalla, sosiaalisella vahvistamisella ja yhteisöllisyyttä edistämällä ennaltaehkäistään monia vaikeuksia lapsen ja nuoren elämässä. Puheeksiottava työote ja varhainen tuki sekä ohjaaminen tarvittavien tukipalvelujen piiriin ovat ennaltaehkäisevän työn lähtökohtia. Äänekoskella on lapsille, nuorille ja perheille tarjolla riittävän ajoissa tarvittavia tukipalveluita. Läsnäolo, ohjaus ja tuki lasten, nuorten ja perheiden arjessa on ennaltaehkäisevää työtä.
19 19 Vastuu Lasten ja nuorten vanhemmilla on ensisijainen kasvatusoikeus ja vastuu. Vanhemmat ottavat vastuun lapsensa elämästä; asettavat rajoja ja antavat rakkautta. Lapsi ja nuori oppii ikä- ja kehitystason mukaisesti kantamaan vastuunsa omasta käyttäytymisestään ja ottamaan toiset ihmiset huomioon. Eri yhteisöjen esim. päiväkodin ja koulun tehtävänä on vastuullisesti tukea vanhempia kasvatustyössä. Lapsista, nuorista ja perheistä kannetaan yhdessä vastuuta ja kaupungilla palveluineen on oma rooli vastuun kantamisessa. Vastuukysymykset pitää tehdä tarvittaessa selväksi erityisesti lasten ja nuorten yhteisissä kasvuympäristöissä. Vanhemmilla pitää olla selvä käsitys siitä, mitkä asiat ovat heidän vastuullaan ja mitkä ovat esim. koulun. Vastuuseen ja osallisuuteen kasvamiseen auttaa lasten ja nuorten mukaan ottaminen heitä koskevaan yhteiseen päätöksentekoon. Arvojen lisäksi ohjelman eräänlaisina läpäisevinä toimintaperiaatteina toimivat läsnäolo ja lapsilähtöisyys. Ilman läsnäoloa ja lapsilähtöisyyttä ei välittäminen, vastuu ja ennaltaehkäisy muutu teoiksi. Läsnäolo merkitsee paikalla olemista, kuuntelemista ja yhdessä tekemistä lasten ja nuorten kanssa. Siihen tarvitaan vanhempien ja muiden aikuisten aikaa, jaksamista ja sitoutumista. Vastuu läsnäolemisesta on ensisijaisesti vanhemmilla; muut toimijat ovat heitä siinä tukemassa. Läsnäolo koskee myös kaupungin ja kolmannen sektorin työntekijöiden mahdollisuutta kohdata ja olla lasten ja nuorten käytettävissä. Lapsilähtöisyys tarkoittaa kaikkien hallinnonalojen toiminnan tarkastelemista lapsen ja heidän perheidensä näkökulmasta sekä lasten, nuorten ja perheiden osallisuutta palveluiden suunnittelussa, toteutuksessa ja arvioinnissa. Se merkitsee lapsen ja lapsiperheiden kuulemista ja vaikuttamismahdollisuutta heidän omaan hyvinvointiinsa vaikuttaviin asioihin esim. leikkikenttiin, vapaa-aikatiloihin, nuorisotiloihin, koulujen pihoihin jne. Se edellyttää joustavia vaikuttamiskanavia ja tietoisuutta näistä vaikuttamisen paikoista ja mahdollisuuksista.
20 20 5 Painopistealueet, tavoitteet ja toimenpide-ehdotukset Ohjelmatyössä pyrittiin alusta alkaen löytämään vain muutama keskeinen painopistealue ja tavoite. Työpajassa käydyn huoli- ja voimavarakartoituksen jälkeen päädyttiin kolmeen painopistealueeseen: vanhemmuuden tukeminen, sosiaalinen vahvistaminen ja osallistaminen sekä yhteisöllisyys ja turvallisuus. 5.1 Vanhemmuuden tukeminen Vanhemmilla on ensisijainen kasvatusvastuu lapsista ja nuorista. Lapsen terveen kasvun, kehityksen ja oppimisen kannalta on oleellista perheenjäsenten keskinäinen hyvä vuorovaikutus ja vanhemman kyky vastata lapsen kehityksellisiin tarpeisiin. Vanhempien omien voimavarojen tunnistaminen ja näkeminen ovat lähtökohtia vanhemmuuden tukemiselle. Heidän tukeminen erilaisin palveluin, keinoin ja menetelmin on lapsen hyvinvoinnin keskeinen lähtökohta. Kasvatuskumppanuus on keskeinen lähtökohta vanhemmuuden tukemiseen. Kumppanuudessa vanhemmat ja työntekijät ovat tasavertaisia, mutta erilaisia lapsen kasvun tuntijoita. Kuuleminen, kunnioitus, dialogisuus ja luottamus ovat keskeisiä kasvatuskumppanuuden periaatteita. Kodin ja koulun yhteistyön tiivistäminen ja kasvatuskumppanuuden kehittäminen kouluympäristössä on keskeinen muoto tukea kouluikäisten lasten vanhemmuutta. Osa vanhemmista tarvitsee kasvatustehtävässään erityistä tukea, ohjausta ja apua. Tukemisen muodot voivat olla hyvin erilaisia huomioiden perheen ja vanhempien elämäntilanteen sekä lasten ja nuorten iän ja yksilölliset tarpeet. Uudenlaisten monitoimijuusmallien rakentamisella ja kehittämisellä pyritään vanhempia osallistavaan ja moniammattilliseen vanhemmuuden tukemiseen. Kotipalvelun, perhetyön ja perheneuvolapalveluiden turvaaminen lapsiperheille sekä laadukkaat päivähoito- ja neuvolapalvelut ovat keskeisessä asemassa tuettaessa erityisesti alle kouluikäisten lasten vanhempia. Erilaiset vanhempien vertaisryhmät ja perheiden keskinäiset kohtaamisfoorumit ovat osallisuutta ja vastuullisuutta vanhemmuuden tukemisen muotoja.
21 21 TAVOITE TOIMENPITEET VASTUUTAHOT RESURSSIT AIKATAULU JA ARVIOINTI Vanhemmuuden tukeminen. Tavoitteena vanhemmuuden tukemiselle on vanhempien omien voimavarojen tunnistaminen ja hyväksyminen. Yhteistyö eri toimijoiden ja vanhempien kanssa luo edellytykset lasten ja nuorten hyvinvoinnille. Kasvatuskumppanuuden toteuttaminen - perhekohtaiset kasvatusja arviointikeskustelut päivähoitopalveluissa ja koulussa -vanhempien ja toimijoiden yhteistyön kehittäminen Koordinoivana toimija LAVAUShankkeen vastuutiimi Vanhemmat Päivähoito Peruskoulu Neuvola Järjestöt Seurakunta Nykyisin resurssen Toteutuneiden vuosittaisen perhekohtaisten keskusteluiden määrä, laatu ja kattavuus Jatkumon seuranta päivähoidosta, esikoulusta ja kouluasteelta toiselle Vanhemmuuden tukeminen Koti- ja perhetyön palveluiden turvaaminen perheille -selvitetään perhetyöntekijän toimen mahdollisuus -perhevalmennuksen kehittäminen Perusturva -päivähoito -neuvola -sosiaalityö Nykyisin resurssein / mahdollinen lisäresurssin tarpeen selvittäminen Perhetyöntekijän toimen tarpeen ja toteutuminen arviointi Perhevalmennusmalli on käytössä vuoden 2010 alussa Vanhemmuuden tukeminen Monitoimijuusmallien rakentaminen ja kehittäminen -palveluohjauksen kehittäminen -hyvien työkäytänteiden levittäminen Koordinoivana toimija LAVAUShankkeen vastuutiimi Nykyisin resurssein / mahdollinen lisäresurssin tarpeen selvittäminen LAVAUS- hankkeen vastuutiimi vastaa arvioinnista Monitoimijuusmallien kehittämisen ja toteutumisen arviointi -vanhempien ja vapaaehtoisten osallistaminen Monitoimijuusmallien käyttöönotto vuoden 2010 aikana Vanhemmuuden tukeminen Perheiden kohtaamisfoorumit - mahdollistetaan perheiden ja järjestöjen käyttöön maksuttomat tilat - luodaan edellytyksiä perheille vertaisryhmätoimintaa (esim. perhekerhotoiminta, mammakerho, perheleirit, perhekahvilatoiminta) Vanhemmat Vanhempainyhdisty kset Päivähoito Peruskoulu Nuorisopalvelut Järjestöt Seurakunnat Uskonnolliset yhdistykset ja yhteisöt Tilapalvelu Nykyisin resurssein Tilojen käyttöaste Osallistujamäärät Toiminnan laatu - tiedotetaan eri toiminnoista perheille Taulukko 1. Vanhemmuuden tukemisen toimenpide-ehdotukset.
22 Sosiaalinen vahvistaminen ja osallistaminen Sosiaalisella vahvistamisella tarkoitetaan syrjäytymisen ehkäisyä. Sen tarkoituksena on parantaa asteittain lapsen ja nuoren elämäntilannetta, arjen hallintaa ja elämisen taitoja. Sosiaalinen vahvistaminen voidaan käsittää ennaltaehkäisevän työn ytimeksi, joka vähentää lapsi- ja perhekohtaisen lastensuojelutyön tarvetta. Sosiaalinen vahvistaminen korostaa lapsen ja nuoren omien vahvuuksien löytämistä ja niiden käyttämistä voimavarana. Se on taitoa löytää ja tukea hyvää lapsessa ja nuoressa ja ottaa se työnsä lähtökohdaksi( Vrt. HE 28/2005 (Hallituksen esitys nuorisolaiksi) ja Nuorisolaki 72/2006 :t 2 ja 3). Syrjäytyminen ei ole vain kuitenkaan joidenkin yksilöiden ongelma, myös palvelut tai yhteisöt voivat toimia syrjäyttävästi, siksi tarvitaan vaihtoehtoisia kohtaamispaikkoja. Osallistaminen voidaan ymmärtää keinona tuottaa ja mahdollistaa osallisuutta. Osallisuus on lapsen ja nuoren lakisääteinen oikeus, joka pohjautuu Lapsen oikeuksien sopimuksen 12. artiklaan. Velvoitteet lasten ja nuorten osallisuuden toteuttamiselle löytyvät kunkin viranomaisen toimintaa säätelevästä lainsäädännöstä ja ohjeistuksista. Osallisuus koostuu oikeudesta saada tietoa itseä koskevista suunnitelmista, päätöksistä, ratkaisuista, toimenpiteistä ja niiden perusteluista sekä mahdollisuuksista ilmaista mielipiteensä ja vaikuttaa näihin asioihin. Ratkaisevaa on lapsen, nuoren ja vanhemman oma kokemus siitä, että hän voinut olla mukana vaikuttamassa häntä koskevien asioiden käsittelyssä. Ei voida puhua osallisuuden toteutumisesta, mikäli ei synny kokemusta siitä, että tärkeät asiat ovat tulleet kuulluiksi ja niillä on ollut merkitystä.( Oranen M. 2007) Sosiaalisen vahvistamisen ja osallistamisen tavoitteena on luoda rakenteita ja edellytyksiä lasten, nuorten ja perheiden osallistumiselle sekä ehkäistä syrjäytymistä. Se edellyttää työntekijöiltä ja muilta aikuisilta valmiuksia tehdä yhteistyötä erilaisten lasten ja nuorten kanssa, kuunnella heitä ja ottaa heidän mielipiteensä huomioon. Organisaation tulee luoda ja tarjoa mahdollisuuksia työntekijöille lasten ja nuorten osallisuuden edistämiseen. Mahdollisuuksien luomisessa on kyse paitsi organisaatiokulttuurista myös hyvin käytännöllisistä asioista kuten siitä, onko ajan käyttäminen luvallista lasten ja nuorten kanssa työskentelyyn.
23 23 Tässä ohjelmassa sosiaaliseen vahvistamiseen ja osallistamiseen pyritään rakentamalla 5-17 vuotiaiden systemaattinen vaikuttamis- ja kuulemisjärjestelmä, kouluttamalla henkilöstöä kohtaamaan eri ikäisiä asiakkaita, nuorten työllistymistä tukemalla ja vaihtoehtoisia kohtaamispaikkojen luomalla lapsille, nuorille ja perheille sekä tukemalla vapaaehtoistoimintaa.
24 24 TAVOITE TOIMENPITEET VASTUUTAHOT RESURSSIT AIKATAULU JA ARVIOINTI Sosiaalinen vahvistaminen ja osallistaminen Tavoitteena on luoda rakenteita ja edellytyksiä lasten, nuorten ja perheiden osallistumiselle sekä ehkäistä syrjäytymistä vuotiaiden vaikuttamis- ja kuulemisjärjestelmän rakentaminen -lasten, nuorten ja lapsiperheiden kuulemismahdollisuuksien järjestelmällinen kehittäminen esim. perheiltojen järjestäminen ja nettifoorumit. -oppilaskuntatoiminnan kehittäminen Lasten ja nuorten palvelut koordinoi Nuorisopalvelut Koulujen johtokunnat Peruskoulu, lukio ja ammatilliset oppilaitokset Nykyisin resurssein Vuoden 2010 loppuun mennessä. Lasten vaikuttamisessa ja kuulemisessa käytetään apuna myös nykyisiä lapsikohtaisia varhaiskasvatussuunnitelmia ja asiakaspalautejärjestel miä. -nuorisovaltuuston toiminnan vakiinnuttaminen Nuorisopalvelut Päivähoito Järjestöt Sosiaalinen vahvistaminen ja osallistaminen Henkilöstön kouluttaminen kohtaamaan eri-ikäisiä asiakkaita Kaikki hallintokunnat Kolmas sektori Koulutuksen järjestäminen koulutusmäärärahojen puitteissa Vuoteen 2011 mennessä. Sosiaalinen vahvistaminen ja osallistaminen -palvelukoulutus Nuorten työllistymisen tukeminen -startti toiminnan vakiinnuttaminen -etsivän työn vakiinnuttaminen -työpajatoiminnan vakiinnuttaminen -hankkeet (esim. etsivä työ, 9-luokkalaisten kesätyö) Työpajatoiminnan kehittämistyöryhmä koordinoi. Nuorisopalvelut Kaikki hallintokunnat Työvoimahallinto ja työvoiman palvelukeskus. Nykyisin resurssein Nuorten työttömien määrä tarkistetaan vuosittain. Työpajatoimintaan osallistuneiden nuorten määrä ja työllistyminen. Työpajatoiminnan ja eri verkostojen yhteistyön kehittyminen Hankkeisiin osallistuneiden nuorten määrä, nuorten itse tuottamien projektien määrä. Sosiaalinen vahvistaminen ja osallistaminen Vaihtoehtoiset kohtaamispaikat lapsille nuorille ja perheille sekä vapaaehtoistoiminnan tukeminen. Nuorisovaltuusto, eri hallinnonalat järjestöt. Nykyisin resurssein Arviointi vuosittain Taulukko 2. Sosiaalisen vahvistaminen ja osallistamisen toimenpideehdotukset. 5.3 Yhteisöllisyys ja turvallisuus Yhteisöllisyys on välittämistä, puuttumista, huomioimista, avoimuutta, vastuun ottamista ja yhdessä kasvattamista. Yhteisöllisyys syntyy yhteistyöstä ja yhteisistä
25 25 päämääristä. Se edellyttää toisten tuntemaan oppimista, yhteisöön kuulumisen ja mukaan ottamisen merkityksen ymmärtämistä syrjäytymisen ja kiusaamisen ennaltaehkäisemisessä. Turvallisuus tarkoittaa sekä turvallisuuden tunnetta että turvallista fyysistä, henkistä ja sosiaalista ympäristöä. Turvallisuuden tunne merkitsee, ettei tarvitse pelätä omassa perheessään, lähipiirissään, päiväkodissa, koulussa ja vapaa-aikana. Turvallisuus on yhtä lailla väkivallattomuutta kuin liikenneturvallisuutta. Se on huolenpitoa lapsista. Turvallisuutta lapselle luo, kun aikuinen päättää ja lapsi voi osallistua päätöksiin omien edellytystensä mukaisesti. Esimerkiksi 12 -vuotias ei päätä omia kotiintuloaikojaan eikä 3 -vuotias, mitä pukee päällensä ulos. Turvallisuutta luo lapselle ja nuorelle arkisuus ja tavallisuus, säännöllinen rytmi perheen, eri palveluiden arjessa ja työelämässä, aikuisten paikalla oleminen ja yhdessä tekeminen sekä päihteetön ympäristö. Turvallisuutta tuo luottamus siihen, että apua voi saada, kun sitä hakee ja tarvitsee. Turvallisuudessa on kysymys lasten ja nuorten suojelemisesta heidän terveyttä ja kehitystä vaarantavilta tekijöiltä, mikä on myös lasten perusoikeus. Turvallisuus voidaan ymmärtää yhteisöllisenä asiana, mikä merkitsee kaikkien mukaan ottamista ja osallistamista, yhteistyön korostamista ja kaikkien vastuuta välittää ja tukea kaikkia lapsia ja nuoria. Välittävän ja turvallisuutta luovan yhteisöllisyyden syntyminen vaatii aikaa eikä se ole palautettavissa yhteen tai kahteen toimenpiteeseen. Yhteisöllisyyden ja turvallisuuden luomiseen tarvitaan kaikkia. Se vaatii monialaista ja moniammatillista dialogista keskustelua ja toimintaa. Jokainen taho joutuu miettimään turvallisuuden ja yhteisöllisyyden edistämisessä omaa rooliaan, eri- ikäisten kohdalla sitä voidaan toteuttaa eri tavoin. Päiväkodeissa ja kouluissa se voi tarkoittaa esimerkiksi joustavia ryhmä- ja luokkarajoja sekä yhteisten projektien, teemapäivien järjestämistä ja yhteistyötä kolmannen sektorin kanssa. Yhteisöllisyys ja yhteishenki näkyvät aikuisten esimerkin kautta. Yhteisöllisyyttä on kodin, päiväkodin ja koulun välinen yhteistyö, vanhempainillat ja luokkatilaisuudet.
26 26 Kiusaaminen uhkaa turvallisuutta ja näyttää yhteisön tuhoavan ja poissulkevan puolen. Kiusaaminen ei ole vain kiusaajien ja kiusattujen välinen asia, vaan myös sivustaseuraajien ja siitä tietämättömien eli koko yhteisön asia. Vaikka kiusaamista voi tapahtua jo päiväkodissa, ohjelmassa halutaan erityisesti pyrkiä kouluviihtyvyyden parantamiseen ja koulukiusaamisen ehkäisyyn. TAVOITE TOIMENPITEET VASTUUTAHOT RESURSSIT AIKATAULU JA ARVIOINTI Yhteisöllisyys ja turvallisuus. Tavoitteena on varmistaa lapsille, nuorille ja perheille turvallinen ympäristö, joka edistää yhteisöllisyyttä. Monialaisten/monitoimij atiimien perustaminen ikäkausittain(alle kouluikäiset, kouluikäiset, nuoret). Tiimien tarkoituksena on tehdä linjauksia perustyötä tekeville yhteisöllisyyden ja turvallisuuden edistämiseksi, jotka omassa työssään konkretisoivat menettelytavat tavoitteiden toteuttamiseksi. Kaupunginhallitus ja perusturva. Nykyisin resurssein Lapsi- ja nuorisonuorisopoliittisen ohjelman valmistuttua. Yhteisöllisyys ja turvallisuus. Monialaiset tiimit tekevät toimintasuunnitelman ja linjaukset eri ikäkaudet huomioiden, Monialainen tiimi ja työntekijät sekä muut toimijat. Ilmenevät toimintasuunnitelmista. Ilmenevät toimintasuunnitelmista. a) miten lasten ja nuorten näkökulmasta terveellinen ja turvallinen fyysinen, psyykkinen ja sosiaalinen ympäristö luodaan ja ylläpidetään Yhteisöllisyys ja turvallisuus. b) miten yhteistoimintaa kehitetään kumppanuusperiaatteella kaupungin ja järjestöjen, seurakuntien, kotien sekä yhdistysten välillä Kouluviihtyvyyden parantaminen ja koulukiusaamisen ehkäisy -tukioppilas- ja kummitoiminnan kehittäminen -uusien toimintamallien käyttöönotto -fyysisen oppimisympäristön kehittäminen -lasten osallistaminen ja yhdessä tekeminen Rehtorit ja oppilashuolto. Peruskoulu Järjestöt Nykyisin resurssein Kouluterveyskyselyt Taulukko 3. Yhteisöllisyyden ja turvallisuuden toimenpide-ehdotukset.
27 27 6 Konkreettisten toimenpide-ehdotusten valikoituminen Lapsi- ja nuorisopoliittisen ohjelman tavoitteet ja painopistealueet ohjaavat kaupunkilaisten, julkisten ja yksityisten palveluiden tuottajien ja järjestöjen toimintaa lasten, nuorten ja perheiden hyvinvoinnin tukemiseksi. Jokaiselle painopistealueelle on luotu tavoitteellisia konkreettisia toimenpide-ehdotuksia. Konkreettiset toimenpideehdotukset ovat valikoituneet erilaisten kaupunkilaisten ja henkilöstön kuulemisten kautta. Lavaus-hankkeen aineistoa on hyödynnetty, perheille on järjestetty oma kuulemistilaisuus, yläkoululaiset saivat yhteiskuntaopin tunneilla esittää konkreettisia toimenpide-ehdotuksia eri painopistealueisiin. Henkilöstölle eri toimialoista ja järjestöistä on järjestetty työpajatyöskentelyä sekä verkkokysely. Lukuisista yksittäisistä toimenpide-ehdotuksista on tiivistetty kolmanteen eli viimeiseen työpajaan painopistealueesta riippuen noin toimenpide-ehdotusta, joista valittiin viimeisessä työpajassa 1-4 kutakin painopistealuetta kohti. Työpajassa työstettiin toimenpide-ehdotuksia edelleen vastuutahojen, resurssien, aikataulutuksen ja arvioinnin osalta. Kolmannen työpajan jälkeen ohjausryhmä täydensi ja tarkensi toimenpide-ehdotusten muotoilua. Toimenpide-ehdotukset on pyritty esittämään sellaisessa muodossa, johon ohjelmatyön päätösvalta ulottuu. Kaikki lisäresursseja vaativat toimet on esitetty meneväksi valmisteluun eli ohjelmassa ei ole voitu esittää esimerkiksi perhetyöntekijän toimen perustamista vaan toimen perustamisen mahdollisuuden selvittämistä. Perusperiaatteena ohjelmatyössä on ollut se, että toimintaa pyritään kehittämään nykyisin resurssein ja vain selkeisiin palveluaukkoihin on esitetty lisäresursseja edellyttäviä toimia. Toimenpiteiden valikoimisen ja tarkentamisen periaatteina käytettiin tietoa hyvistä käytännöistä. Toimenpide-ehdotukset ovat kaksitasoisia siten, että osa on periaatteellisempia ja osa konkreettisia. Periaatteellisten toimenpide-ehdotusten pitämisen tarkoituksena on se, että jokainen työntekijä voi itse miettiä, millä tavoin toteuttaa niitä omassa työssään. Näin toimittiin erityisesti yhteisöllisyyden edistämisen kohdalla, joka harvoin on palautettavissa johonkin tiettyyn yksittäiseen toimenpiteeseen. Toimenpide-ehdotukset on tiivistetty siten, että niissä ei ole